Sihlianka

Sihlianka je potok v regióne Spiš, v jeho severnej časti s názvom "Horný Spiš", v hraničnej oblasti troch obcí Kolačkov, Jakubany a Nová Ľubovňa v okrese Stará Ľubovňa v Prešovskom kraji. Je pravostranným prítokom Kolačkovského potoka, v povodí Popradu; má dĺžku . Je vodným tokom VI. rádu. Hydrologické poradie (číslo povodia): 3-01-03-645. Geomorfologická kategorizácia: geomorfologický celok Levočské vrchy, geomorfologický podcelok Levočská vysočina.
Prameň.
Pramení v nadmorskej výške v lesnom extraviláne, na severozápadnom úbočí vrchu Javorinka () a zároveň na juhovýchodnom úbočí vrchu Predné hory () na území obce Kolačkov neďaleko od obecnej hranice medzi obcou Kolačkov a obcou Jakubany, v okrese Stará Ľubovňa, v geomorfologickom celku Levočské vrchy, v geomorfologickom podcelku Levočská vysočina.
Opis toku.
Tečie severovýchodoseverným smerom lesným extravilánom, po krátkom 100 m úseku vteká na obecnú hranicu medzi obcou Kolačkov a obcou Jakubany, mení smer na severný, preteká riedkym lesom a trvalým trávnym porastom, v nadmorskej výške na trojchotárniku obcí Kolačkov, Jakubany a Nová Ľubovňa sa končí časť toku, v ktorej Sihlianka sleduje obecnú hranicu medzi Kolačkovom a obcou Jakubany a začína sa časť, v ktorej potok sleduje obecnú hranicu medzi Kolačkovom a obcou Nová Ľubovňa a to až do ústia potoka, v nadmorskej výške priberá bezmenný ľavostranný prítok z východných svahov vrchu Predné hory (), v nadmorskej výške priberá bezmenný ľavostranný prítok spod juhovýchodných svahov vrchu Sihla (), preteká úzkou hlbokou dolinou s hustým lesným porastom, ľavým brehom obmýva úpätie lesa "Za Sihlou", pravým brehom obmýva úpätie lesa "Flubarg", v nadmorskej výške opúšťa les a vteká do poľnohospodárskeho extravilánu, lemovaný pásom príbrežnej vegetácie ľavým brehom obmýva trvalý trávny porast "Košariská", esovite obteká pravým brehom zalesnený vrch Hŕbok (), ľavým brehom obteká pole "Za Hŕbkom" a v nadmorskej výške ústi do Kolačkovského potoka ako jeho pravostranný prítok. "Sihlianka" má dva bezmenné prítoky.
Pramení a krátky horný úsek toku preteká v lesnom extraviláne obce Kolačkov, celú zvyšnú časť toku tečie v lesnom a poľnohospodárskom extraviláne po obecnej hranici najprv medzi obcami Kolačkov a Jakubany a v strednej a dolnej časti toku medzi obcami Kolačkov a Nová Ľubovňa vrátane ústia, v okrese Stará Ľubovňa, v geomorfologickom celku Levočské vrchy, v geomorfologickom podcelku Levočská vysočina.
Pôvod názvu.
Hydronymum Sihlianka má pôvod v názve vrchu Sihla (), pod ktorého východným úbočím Sihlianka preteká. Z toponyma "Sihla" rozšírením o formant "-ianka" bolo utvorené jednoslovné hydronymum ako súčasť veľmi početnej skupiny názvov v slovenskej toponymii, najmä hydronymii. Hydronymum Sihlianka bolo štandardizované v roku 2007.
Názov vrchu Sihla () má pôvod v apelatíve "sihla" s významom v stredovekej slovenčine "vlhké miesto v teréne". Motivantom pomenovacieho procesu v čase pomenovania vrchu bol charakteristický výskyt sihiel v priestore vrchu. Prenesením apelatíva "sihla" bez ďalšej zmeny na pomenovanie vrchu bol v slovenskom stredovekom jazykovom prostredí utvorený jednoslovný nepredponový názov vrchu ako súčasť početnej skupiny názvov v slovenskej toponymii; toto apelatívum je v súčasnej slovenčine vysunuté na okraj slovnej zásoby; porovnaj aj hydronymá napr. Sihelčík, Sihelniansky potok.
Najstarší doložený písomný záznam názvu obce Kolačkov je z roka 1361 a obce Nová Ľubovňa je z roka 1322.